
Implementing QR-codes for tracking the material flow in the Trudi LEGOstics environment

A Trudi LEGOsztika terepasztal folyamatos fejlesztésének célja egy autóipari vállalat anyagellátási és összeszerelési folyamatainak modellezése. A Szabó-Szoba Hallgatói Innovációs és Oktatás-fejlesztő Laboratóriumban végzett munka során számos további funkció megvalósításának lehetősége is előtérbe került, mint a szűk keresztmetszetek felderítése és elemzése, termelésközi készletek menedzselése, a LEAN termelési rendszer módszerének megismerése, stb.
A termékkövetés megvalósítása érdekében szükségesnek látjuk a QR kódok használatának bevezetését. Ezek a kódok az operátorok által működtetett táblagépekkel olvasva teljes képet adhatnak a munkaállomások és az anyagáramlás sajátosságairól, a folyamatfejlesztési eredményekről, ennek alapján felépíthető egy szisztematikus és koherens készletezési menedzsment és logisztikai teljesítmény mérő- és értékelő rendszer.

